Beatissime pater, alias s. v. parrochialem ecclesiam Wenno(!) nuncupatam Aboensis diocesis nec non perpetuam sine cura vicariam ad altare corporis Christi, sitam in ecclesia (sitam in ecclesia) Aboensi, per promotionem Magni Olauj electi Aboensis de persona sua ad eandem ecclesiam, tunc pastoris solatio destitutam, motu proprio et ex certa scientia vacare decreuit ac de eisdem, cum oportuna derogatione juris patronatus etc. existit dicta ecclesia ac regule de ydiomate etc., deuoto oratori vestro Henrico Meyer, e. s. v. cubiculario ac familiarj continuo commensali, motu et scientia predictis gratiose concessit prouiderj, pro ut in litteris apostolicis desuper confectis plenius continetur, quarum possessionem, ut creditur, orator ipse nondum existit assecutus. [Cum vero], p. s., ab aliquibus asseritur, collationem et prouisionem predictas uiribus non subsistere parrochialemque ecclesiam ac vicariam predictas adhunc vacare, supplicat igitur e. v. s. orator prefatus, quatenus sibi specialem gratiam facientes de parrochiali ecclesia, que cum cura et, vt ab aliquibus asseritur, de jure patronatus dominj Stenonis regnj Swecie gubernatoris existit, ac de dicta vicaria, quarum insimul fructus duodecim mar. ar. se. co. ex. va. an. non excedunt, …… eidem Henrico oratori jn forma noue aut simplicis prouisionis prouidere ualere (!) seu etiam ualere (!) et jn euentum litis, si nulli uel si neutri, prout sibi placuerit, prouidere seu prouiderj mandare nec non juri patronatus huiusmodi, si quod sit, ac regule de ydiomate predictis derogare miscricorditer digneminj, attento quod semel derogatum existit, de gratia speciali, constitutionibus et ordinationibus apostolicis ceterisque in contrarium facientibus non obstantibus quibuscunque, cum clausulis necessarijs et oportunis. Concessum ut petitur jn presentia d. n. pape. A. cardinalis Aleriensis; et cum absolutione a censuris ad effectum presentium dumtaxat; et quod obstantes oratoris habeantur pro expressis; et jn forma simplicis aut noue prouisionis seu prouidere valere (!) seu etiam ualere (!) etc., prout oratori placuerit, de utroque beneficio; et quod maior et verior specificatio quocunque modo cum mutatione narrationis omnium premissorum, etiam si possessionem sit assecutus uel non, nec non verus valor fructuum augendo uel diminuendo ad quamcunque summam, non obstante regula, jn litteris fieri possit; et quod littere coniunctim uel diuisim expediri possint cum vero valore cuiusvis benefitij; et cum derogatione jurispatronatus ac regule de ydiomate, ut premittitur. Concessum A. cardinalis Aleriensis. Datum Rome apud sanctum Petrum sexto kalendas junij anno sexto.